cyanic-selkie/wikianc huggingface dataset:
Սվետլանա Կուզնեցովա
Մասնակցությունը Ֆեդերացիայի գավաթում
Ռուսաստանի հավաքականը 7 անգամ հասել է Ֆեդերացիայի գավաթի եզրափակիչ, որտեղ հաղթանակ է տարել 4 անգամ։ Այդ հաղթական եզրափակիչ հանդիպումներից երեքում Կուզնեցովան իր ավանդն է ունեցել։ Մեկ անգամ էլ նա մասնակցել է եզրափակչին, որտեղ Ռուսաստանի հավաքականը պարտություն է կրել։
2007 թվականի եզրափակչում Կուզնեցովան հաղթում է իտալուհիներ Մարա Սանտանջելոյին և Ֆրանչեսկա Սկիավոնեին և օգնում Ռուսաստանի հավաքականին վերջնական հաղթանակ տանելու։
2008 թվականին նա կրկին հաղթանակներ է տանում, այս անգամ շահելով հանդիպումները իսպանուհիներ Կարլա Սուարես Նավարոյից և Անաբել Մեդինա Գարիգեսից, որի արդյունքում Ռուսաստանի հավաքականը հերթական անգամ տիրում է մրցանակին։
2011 թվականին Կուզնեցովան նախ հաղթում է չեխ Լյուսիա Շաֆարժովային, իսկ այնուհետև պարտվում է Պետրա Կվիտովային և Ռուսաստանի հավաքականը եզրափակչում պարտություն է կրում։
Ընդհանուր առմամբ Կուզնեցովան Ֆեդերացիայի գավաթում ունի մենախաղի 21-11 և զուգախաղի 6-2 արդյունք։
Մարզիչներ
Մի շարք անարդյունք եզրափակիչներից հետո 2009 թվականին Կուզնեցովան դադարեցնում է հարաբերությունները Sanchez-Casal ակադեմիայի հետ և Ռոջեր Ֆեդերերի խորհրդով տեղափոխվում է Մոսկվա, որպեսզի սկսի ուսուցումը հայտնի ռուս մարզիչ Օլգա Մորոզովայի հետ ։ Նրանք դադարեցնում են իրենց հարաբերությունները 2009 թվականի մարտին BNP Paribas Open մրցաշարից հետո, որից հետո Կուզնեցովան մնում է առանց մարզիչ ։ 2009 թվականի մայիսի դրությամբ նրա մարզիչն էր հանդիսանում նախկին թենիսիտուհի և Ֆեդերացիայի գավաթի մարզիչ Լարիսա Սավչենկո-Նեյլանդը ։ Նա կարճ ժամանակի ընթացքում մարզվում էր Լոիկ Կուրտուայի մոտ՝ Ամելի Մորեսմոին որպես մարզիչ ներգրավելու անհաջող փորձից հետո ։ Նրա հաջորդ մարզիչը, կարճ ժամանակով, եղել է իսպանացի նախկին թենիսիստ Կարլոս Կուադրադոն, նա փոխարինվում է նախկին մարզիչ Լարիսա Սավչենկո-Նեյլանդով։ Հռոմի մրցաշարում պարտությունից հետո Կուզնեցովան տեղափոխվում է Մորոզովայի մոտ, իսկ այնուհետև՝ Ամոս Մանսդորֆի և, վերջապես, 2012 թվականի մայիսին, արգենտինացի Էռնան Գումիի մոտ՝ Մարատ Սաֆինի նախկին մարզիչի։ Նրա օգնությամբ Կուզնեցովան երկու սեթում երեք հաղթանակ է տանում 2012 թվականի Ֆրանսիայի բաց առաջնությունում, այդ թվում աշխարհի թիվ 3 ռակետ Ագնեշկա Ռադվանսկայաի նկատմամբ ։
Համագործակցություն և մշակույթում
Սվետլանա Կուզնեցովան հայտնվել է «Top Spin 3», «Virtua Tennis 2009» և «Virtua Tennis 4» համակարգչային խաղերում ։
Դաջվածքներ
«Ցավը ինձ չի սպանում, ես եմ սպանում ցավին», - անգլերեն լեզվով այդպիսի գրություն է դաջված թենիսիստուհու բիցեպսի վրա։ Կուզնեցովան մեկ անգամ չէ խոստովանել, որ սիրում է դաջվածքներ։ Ճիշտ է, նրանց նշանակության մասին մարզուհին առանձնապես չի տարածվում։ Կուզնեցովայի ձեռքի վրա կա նաև աստղի տեսքով դաջվածք, ռուսերեն լեզվով գրություն՝ «Только Бог Нам Судья» («Միայն Աստված է մեզ դատավոր»), ինչպես նաև մարմնին՝ Կուպիդոնի տեսքով։ Հնարավոր է, շուտով կհայտնվի ինչ-որ նոր դաջվածք, քանի որ վերջերս սոցցանցերում նա խորհուրդ էր հարցնում և փնտրում լավ տատու-մասնագետ, իր ընկերների և բաժանորդների շրջանում։
Արտաքին հղումներ
Կատեգորիա:Ռուս թենիսիստներ Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն Կատեգորիա:Մեծ սաղավարտի (թենիս) մրցաշարեր
From Her to Eternity
From Her to Eternity՝  Nick Cave and the Bad Seeds խմբի դեբյուտային ալբոմ, որը թողարկվել է 1984 թվականին։
Ալբոմի մասին
The Birthday Party խմբի փլուզումից հետո Նիկ Քեյվը ստեղծել է նոր կոլեկտիվ, որում ընդգրկվել են The Birthday Party-ի մասնակից Միք Հարվին, Einstürzende Neubauten-ի մասնակից Բլիքսա Բառգելդը, Magazine-ի մասնակից Բարրի Ադամսոնը և գործազուրկ Հյուգո Ռեյսը։ Խմբի առաջին ելույթը տեղի է ունեցել 1983 թվականին Մելբուռնում, Ամանորի նախօրեին, այդ ժամանակ այն դեռ կրում էր Nick Cave — Man Or Myth? անունը։ Հաջորդած շրջագայությունների ընթացքում խումբը կոչվել է Nick Cave and the Cavemen և, ի վերջո, Nick Cave and the Bad Seeds ։ The Bad Seeds բառակապակցությունը վերաբերվում է ցածրորակ թմրանյութի, ինչպես նաև սա The Birthday Party Mutiny/The Bad Seed–ի վերջին մինի ալբոմինի հղումն է։ From Her to Eternity-ի մեծ մասը ձայնագրվել է 1984 թվականին Լոնդոնում, «Saint Huck»–ը, «Wings off Flies»–ը և «A Box for Black Paul»–ը ձայնագրվել են դրանից մեկ տարի առաջ։ Ալբոմի անվանումը հղում է ամերիկյան «From Here to Eternity» դրամային։ From Her to Eternity–ն չափազանց դրական է ընդունել քննադատների, օրինակ, Քրիս Լոնգն այն անվանել է «անկատար, ներքին, հետաքրքիր և վերջապես դասական» ։
Կոմպոզիցիաների ցանկ
Նշում։ * նշված երգերը 1987 թվականին ավելացվել են CD–ում։
Արտաքին հղումներ
Կատեգորիա:1984 ալբոմներ
À l’Olympia
Ալբոմ
Սկավառակը ձայնագրվել է երկու համերգների համար, որոնք կայացել են Փարիզի Օլիմպիայում։ Իրացման ծավալը կազմել է 2 մլն. ալբոմի օրինակից ամբողջ աշխարհում, այդ թվում 1 մլն Եվրոպայում։ Կանադայում և Ֆրանսիայում ալբոմն արժանացավ պլատինե մրցանակի։
Ստեղծագործությունների ցանկ
Կատեգորիա:1994 ալբոմներ Կատեգորիա:Համերգային ալբոմներ
Շուշի (այլ կիրառումներ)
Շուշի անունը կարող է վերաբերել
Բնակավայրեր, վարչատարածքային միավորներ՝
Պատմություն և իրադարձություններ՝
Հաստատություններ, կառույցներ՝
Այլ՝
Խարբի
Խարբի (1842 - 1915), հայ աշուղ։
Ծնվել է Թիֆլիսում։ Բուն անունը եղել է Հարություն։ 25 տարեկանում կորցրել է տեսողությունը, նվիրվել աշուղության։ Թափառել է շատ երկրներ, եղել սրամիտ ու սիրված աշուղ։ Հորինել է բացառապես թուրքերեն երգեր, որոնք կատարել է սազի նվագակցությամբ։ Կյանքի վերջին տարիներին ապրել է Կեսարիայում։ 1915-ի եղեռնի օրերին իր կրած ողբերգությունն արտահայտել է հուզիչ մի երգում, որը տպագրվել է Ա. Ալպոյաճյանի «Պատմություն հայ Կեսարիո» գրքի Բ հատորում ։
Աղբյուրներ
Կատեգորիա:Աշուղներ Կատեգորիա:1842 ծնունդներ Կատեգորիա:1915 մահեր Կատեգորիա:Թբիլիսի քաղաքում ծնվածներ
Գուվիքս
Գուվիքս (Gouvix), համայնք Ֆրանսիայի Ստորին Նորմանդիա մարզի Կալվադոս գավառում ։
Աշխարհագրություն
Գտնվում է Փարիզ քաղաքից 195 կմ արևմուտք, Կան քաղաքից` 18 կմ հարավ, 158 ազգային խճուղու վրա, Ստորին Նորմանդիայի մայրաքաղաքից մոտ 15 կմ հեռավորության վրա։
Մոտակա բնակավայրեր - գյուղերը ՝ Սինտո, Բրետվիլ-Սուր-Լեյս, Բարբուրի, Ուրվիլ, Կաևիչուր։
Համայնքը զբաղեցնում է 518 հա տարածք, որ նախատեսված տարածքի միջինից ցածր է (787 հա)։
Համայնքում հատուկ դիրք է զբաղեցնում Վերին Մեզնիլովո գյուղը։ Այն տեղակայված է Գուվիքսի և Կավվիխուրի համայնքների սահմանին, բայց մեծ մասամբ գտնվում է վերջին համայնքում։ Դե լա Բյուրերե փողոցը, որն ունի մոտ 250 մետր երկարություն, ծառայում է որպես երկու համայնքների միջև սահման։ Գուվիքսի համայնքապետարանը նրանց ստիպեց փակցնել համայնքին վերաբերող տեղեկատվական պաստառներ։ Նույնը կատարել է նաև Կավվիխուրի համայնքապետարանը։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հաքամի Վերին
Հաքամի Վերին, գյուղ Արևմտյան Հայաստանում, Բիթլիսի վիլայեթի Խարզանի գավառակում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ազգային Կյուլպենկյան երկսեռ վարժարան
Կյուլպենկյան երկսեռ վարժարան, հիմնվել է 1930 թվականին, Հալեպում՝ լոնդոնահայ բարերար Ներսես Կյուլպենկյանի նյութական օժանդակությամբ։ 1940 թվականից դպրոցը հովանավորում է Բերիո թեմի ազգային առաջնոր-դարանը։ 1936-1945 թվականներին դպրոցում գործել է Սերովբե Կյուլպենկյան արհեստից վարժարանը։ 1949-1950 ուսումնական տարում վարժարանը տեղափոխվել է Սուլեյմանիե թաղամաս, 1997—1998 թվականներին՝ նոր շենք, որի կառուցմանը նյութական օժանդակություն են ցույց տվել հալեպահայ բարերարներ Պարգև Պյուլպյուլյանը և Մանասե Պապյանը։ Դպրոցն ունի նախակրթարան, մանկապարտեզ։ Աշակերտների թիվը՝ 390 (2000 թվական)։
Կատեգորիա:Սիրիայի հայկական դպրոցներ Կատեգորիա:Նորագույն շրջանի հայկական դպրոցներ
Դանֆերմլայն վանք
Դանֆերմլայն վանք, եկեղեցի Շոտլանդիայում, ծխական եկեղեցի է Դանֆերմլայնում, Ֆայֆ, Շոտլանդիա։ Քահանան (սկսած 2012 թվականից) պատվելի ՄերիԷնն Ռ․ Ռեննին է։ Եկեղեցին զբաղեցնում է հնադարյան սրբավայրի տեղն ու ընդարձակ միջնադարյան բենեդիկտինյան վանքի տրանսեպտը, որը 1560 թվականին թալանվել է շոտլանդական ռեֆորմացիայի ընթացքում  ու խարխլվել։ Հին վանքի մի մասը շարունակում էր օգտագործվել այդ ժամանակ և վանքի ենթակառուցվածքների մի մասը դեռևս կանգուն են։  Դանֆերմլայն վանքը Շոտլանդիայի ամենակարևոր մշակութային վայրերից է։
Վաղ պատմություն
Սուրբ երրորդության ու սուրբ Մարգարեթի բենեդիկտինյան համալիրը հիմնադրվել է 1128 թվականին Շոտլանդիայի թագավոր Դավիդ I-ի կողմից, բայց վանական հաստատությունը հիմնված էր ավելի վաղ շրջանի կառույցի վրա, որը հետ էր գնում դեպի նրա հոր՝ թագավոր Մաել Քոլուիմ մեք Դոննչադայի, այսինքն Մալքոլմ III-ի կամ Մալքոլմ Քենմորի (իշխած 1058-93 թվականներին) և իր թագուհու՝ սուրբ Մարգարեթի թագավորության տարիները։ Այն գլխավորվում էր Դանֆերմլայնի վանահոր կողմից, որոնցից առաջինը Քեթրբերիի Ջեոֆրին էր, նախկինում Քենթրբերիի քրիստոնեական եկեղեցու քահանա, Քենթի մենաստանը, որը հավանաբար ապահովել է Դանֆերմլայնին իր առաջին  վանականներով։ Իր իշխանության գագաթնակետին այն հսկել է չորս գյուղաքաղաք, արքայական երեք  դատարան և ընդարձակ տարածքների մի ամբողջություն, որոնք ձգվում էին հյուսիսում Մորեյից մինչև հարավ՝ Բերվիքշայր ։
Իր հիմնադրումից տասնամյակներ անց վանքն ընդունում էր նշանակալի նվիրատվություններ, ինչպես կարելի է տեսնել անհատ բարերարների ու համքարությունների 26 ալտարների նվիրաբերումից ու այն նաև ուխտավորների կարևոր հավատատեղի էր, քանի որ այնտեղ է գտնվում սուրբ Մարգարեթի տապանն ու պաշտամունքը, որի կողմից ինչպես հետագայում էին պնդում, կառուցվել է վանքը և որի համար ավելի վաղ հիմնադրման հրովարտակ էր արձակվել։ Այդ առաջին եկեղեցու, այսինքն սուրբ երրորդության եկեղեցու հիմքերը գտնվում են 12-րդ դարում կառուցված հոյակապ ռոմանական նավի տակ։
1303 թվականի ձմռանը Անգլիայի թագավոր Էդվարդ I-ի արքունիքը գտնվել է վանքում, իսկ նրա մեկնումից հետո հաջորդ տարի կառույցների մեծ մասն այրվել է։
Ավելի ուշ պատմություն
Շոտլանդական բարեփոխումների ընթացքում՝ 1560 թվականի մարտին, վանքը թալանվել է։ Վանքի ենթակառույցների որոշ հատվածներ դեռևս պահպանվում են, գլխավորապես ընդարձակ սեղանատունն ու պահակատան սենյակները, որը նախկին քաղաքային պարսպի մի մասն էր։  Նավը նույնպես պահպանվել է ու 1570 թվականին վերնորոգվել Քարնոքի Ռոբերտ Դրամոնդի կողմից։ Ծառայել է որպես ծխական եկեղեցի մինչև 19-րդ դարը, և հիմա կազմում է նոր եկեղեցու վեստիբյուլը։ Ուղղահայց ոճի այս շենքը, որը  բացվել է հանրային պաշտամունքի համար 1821 թվականին, զբաղեցնում է հնադարյան սրբավայրի ու տրանսեպտի տեղը, չնայած սկզբնական կառույցից տարբերվում է ոճով ու  համամասնություններով։ Նաև պահպանվել է սեղանատան հարավային պատը մի գեղեցիկ պատուհանով։ Վանքի մոտ գտնվում է Դանֆերմլայն պալատի ավերակը, որը նույնպես մասն է եղել սկզբնական վանական համալիրի և կապվել է դրան պահակատան միջոցով։
Դանֆերմլայն վանքը՝ Շոտլանդիայի ամենակարևոր մշակութային վայրերից մեկը, արժանացել է ավելի շատ թագավորական ուշադրության, քան թագավորությունում որևէ այլ վայր, բացառությամբ Այոնայի։ Ոչ թագավորական ամենահայտնի անուններից մեկը, որը կապվում է վանքի հետ, հյուսիսային վերածննդի պոետ Ռոբերտ Հենրիսոնն է։ Սուրբ Մարգարեթի ու Մալքոլմ Քենմորի գերեզմանը Լեյդի մատուռի ավերված պատերի ներսում վերականգնվել է թագուհի Վիկտորիայի հրամանով։
Այսօր
Հին եկեղեցու երգչախմբի տեղում գտնվող ժամանակակից կառույցը շոտլանդական ազգային եկեղեցուն պատկանող ծխական եկեղեցի է, որն այսօր էլ կրում է Դանֆերմլայն վանք անունը։ Քահանան (սկսած 2012 թվականից) պատվելի ՄերիԷնն Ռ․ Ռեննին է։
Ճարտարապետություն
Հին շենքը պարզ ու վիթխարի ռոմանական ճարտարապետության սքանչելի օրինակ է, ինչպես վկայում է նավը, և արևմտյան ճակատամասում ունի գեղեցիկ մուտք։ Մեկ ուրիշ հարուստ մուտք է բացահայտվել 1903 թվականին արևելյան պատում, երբ մասոնները հուշարձանի տեղ էին փորում երկրորդ բոերական պատերազմում զոհված զինվորների համար։ Այդ հուշարձանի համար ուրիշ տեղ է հատկացվել, որպեսզի հին ու գեղեցիկ մուտքը հնարավոր լինի պահպանել։ Այս սուրբ կառույցը պահպանվում է հրապարակավ, իսկ անհատ բարեգործությամբ տեղադրվել են գունավոր ապակիներով մի քանի պատուհաններ։ Մումբայում աֆղանական եկեղեցու (նվիրված սուրբ Հովհաննես Մկրտչին) դուռն ու աջակողմը կառուցվել  են Դանֆերմլայն վանքի նմանությամբ։
Արտաքին հղումներ
Կատեգորիա:Կաթոլիկ վանքեր Կատեգորիա:Շոտլանդիայի պատմություն Կատեգորիա:Միջնադարյան Շոտլանդիա Կատեգորիա:Շոտլանդիայի շենքեր և կառույցներ
Սլովենիան Եվրատեսիլ 2011 երգի մրցույթում
Սլովենիայում Եվրատեսիլի 2011-ի ազգային ընտրությունը տեղի է ունեցել 2011 թվականի փետրվարի 27-ին։ Հաղթող է դարձել Մարիբորցի Մայա Կեուչը։
EMA 2011
Սլովենիայի ազգային ընտրությունը կազմակերպել էր RTV Սլովենիա հեռուստաընկերությունը։ Ազգային ընտրությունը կազմված էր երկու փուլից՝ եզրափակչից և սուպերեզրափակչից։ Եզրափակչին մասնակցում էին 10 մասնակիցներ, որոնցից երկուսը կանցնեին սուպերեզրափակիչ։
Հեռուստադիտողի քվեարկության արդյունքում հաղթող է ճանաչվում Մայա Կեուչը և հնարավորություն ստանում ներկայացնելու Սլովենիան Եվրատեսիլ 2011 երգի մրցույթում։
Եվրատեսիլում
Սլովենիան Եվրատեսիլ 2011 երգի մրցույթում ներկայացնում էր Մայա Կեուչը իր "No One" երգով։ Մայա Կեուչը հանդես էր գալիս երկրորդ կիսաեզրափակչի ժամանակ՝ մայիսի 12-ին 13 համարի ներքո։ Հեռուստադիտողի և ժյուրիի քվեարկությունից հետո, Մայան եզրափակիչ մեկնեց երրորդը 112 միավորով։ Եզրափակչում Մայան հանդես էր գալիս 20 համարի ներքո և քվեարկության արդյունքում զբաղեցրեց 13-րդ հորիզոնականը 96 միավորով։
Տես նաև
Կատեգորիա:Եվրատեսիլ 2011 երգի մրցույթ
Սադկի (գյուղ, Ուստինովի շրջան)
Սադկի (Садки), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Սադկի գյուղում բնակվում էր 414 մարդ։
Գրեգորի Փոլ Ջորդան
Գրեգորի Փոլ Ջորդան (Gregory Paul Jordan, ), ծագումով հայ բրիտանա-հնդկական բժիշկ և մանկավարժ։ Նա ծառայել է տարբեր բժշկական պաշտոններում գաղութային Բրիտանական Հոնկոնգում և աշխատել է տարածքի տարբեր բժշկական և կրթական հաստատություններում։
Վաղ կյանք և կրթություն
Գրեգորի Փոլ Ջորդանը ծնվել է Կալկաթայում, բրիտանա-հնդկական հայազգի պետական-հասարակական գործիչ, մեծահարուստ Փոլ Չաթերի զարմիկի ընտանիքում ։
Ջորդանը 1880 թվականին ավարտել է Էդինբուրգի համալսարանը՝ ստանալով բժշկության բակալավրի, վիրաբուժության մագիստրոսի կոչում։ Այնուհետև նա սովորել է Վիեննայում և Փարիզում և 1884 թվականին ստացել է Վիրաբույժների թագավորական քոլեջի (MRCS) անդամի դիպլոմ ։
Գաղութային կարիերա
Դիպլոմը ստանալուց հետո Ջորդանը մեկնել է Բրիտանական Հոնկոնգ և ընդգրկվել WS Adams ընկերություն, որը հետագայում դարձել է Anderson & Partners ։ Մոտավորապես այդ ժամանակահատվածում նա դարձել է Հոնկոնգի գաղութային վիրաբույժ ։
Երբ գաղութային վիրաբույժի պաշտոնը լուծարվել է, Ջորդանը Ադամսին փոխարինել է նավահանգստի առողջապահական սպայի պաշտոնում, ի լրումն սեփական բժշկական պրակտիկայի ։ Նավահանգստի առողջապահական սպայի պաշտոնում նա մնացել է մինչև մահ ։ 1887 թվականին նա օգնել է հիմնել Ալիսի հիշատակային հիվանդանոցը և այնտեղ ծառայել է որպես խորհրդատու վիրաբույժ ։ Քանի որ նա եկամուտ էր ստանում իր անձնական պրակտիկայից, Ալիսի հիշատակային հիվանդանոցում բուժվող չինացի հիվանդները անվճար բուժում էին ստանում Ջորդանից և նրա գործընկեր բժիշկներից ։
Առաջին համաշխարհային պատերազմի ժամանակ նա դարձել է ոստիկանության վիրաբույժ-տեսուչ ։
Պատրիկ Մենսոնի և Ջեյմս Քենթլիի հետ Ջորդանն օգնել է հիմնադրել Հոնկոնգի բժշկական քոլեջը ։ Նա ծառայել է քոլեջի տարբեր ֆակուլտետային պաշտոններում, իսկ 1915 թվականին նշանակվել է արևադարձային բժշկության պրոֆեսոր քոլեջի իրավահաջորդում՝ Հոնկոնգի համալսարանում ։
1913 թվականից նա աշխատել է որպես Հոնկոնգի համալսարանի պրոռեկտորի տեղակալ, իսկ 1918 թվականից՝ նաև որպես պրոռեկտորի պաշտոնակատար ։ 1921 թվականի հունվարին Ուիլյամ Բրունյաթը ժամանել է՝ Ջորդանին այդ պաշտոնից ազատելու համար ։
Կյանքի վերջին տարիներին Գրեգորի Փոլ Ջորդանին շնորհվել է իրավագիտության դոկտորի աստիճան ։
Խելոք Կարապետ
Խելոք Կարապետ (19-րդ դար), հայ աշուղ։
Գրեգորի Փոլ Ջորդան
Անձնական կյանք
Ջորդանը մահացել է 1921 թվականի դեկտեմբերի 4-ին Լոնդոնում ։ Նա ամուսնացած էր ։ Եղել է մասոնական կազմակերպության անդամ ։
Խելոք Կարապետ
Ծնվել է Թուրքիայի Կյուրին քաղաքում։ Զբաղվել է ջուլհակագործությամբ։ Միաժամանակ հորինել է հարյուրից ավելի կենցաղային երգեր, որոնցից նմուշներ տպագրված են «Արաքս» հանդեսի 1889-ի Ա գրքում ։
Գրեգորի Փոլ Ջորդան
Ժառանգություն
Ջորդանի անունով է կոչվում Կոուլունի Ջորդան մայրուղին ։ Ջորդանի մահից հետո նրա հորեղբայր Փոլ Չաթերը նրա անունով գրադարան է հիմնել Հոնկոնգի համալսարանի Ուսանողների միության շրջանակներում, որը բացվել է հաջորդ տարվա սեպտեմբերին նրա այրու կողմից
Խելոք Կարապետ
Աղբյուրներ
Կատեգորիա:Աշուղներ
Ջորջիաշվիլի
Ծանոթագրություններ
Կատեգորիա:Վրաստանի գյուղեր Կատեգորիա:Թեթրի Ծղարոյի շրջան
Կյուկիտայա
Արտաքին հղումներ
Կատեգորիա:Էստոնիայի Տարտումաա նահանգի Տառտու շրջանի բնակավայրեր Կատեգորիա:Էստոնիայի գյուղեր
Վերխնեմամբետովո
Վերխնեմամբետովո (Верхнемамбетово, Үрге Мәмбәт), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 182 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բայմակսկի շրջանի բնակավայրեր
Քասախի «Մարզիկ» մարզադաշտ
Քասախի «Մարզիկ» մարզադաշտ, մարզադաշտ Աշտարակ քաղաքում։ Կարող է տեղավորել մինչև 3500 մարդ։
Կառուցում, օգտագործում և վերանորոգում
Քասախի «Մարզիկ» մարզադաշտը կառուցվել է 1971 թվականին։ 1979 թվականից մարզադաշտի տնօրեն է նշանակվել Հրաչ Մաթևոսյանը։ Վերջին երկու տասնամյակների ընթացքում, «Մարզիկ»-ը 3 անգամ վերանորոգվել է։ Վերջինը՝ 2012 թվականին դեկտեմբերին էր, երբ ամբողջությամբ փոխվեցին խոտածածկն ու սանհանգույցային պայմանները։ «Մարզիկ» մարզադպրոցում գործում են 10-16 տարեկանների տարիքային խմբեր։ Բացի այդ, «Մարզիկ»-ը պայմանագիր ունի կնքած Բարձրագույն խմբի «Ուլիս» և «Ալաշկերտ» ակումբների հետ, ինչի համաձայն՝ այդ թիմերը կարող են սեփական հարկի տակ հանդիպումներն անցկացնել «Մարզիկ» մարզադաշտում։ Առաջին խումբը ներկայացնող «Ալաշկերտ-2», «Ուլիս-2» և «Արարատ-2» թիմերն սեփական հարկի տակ հանդիպումներն այստեղ են անցկացնում։
Այժմ «Մարզիկ» մարզադաշտի տնօրենը Արմեն Մաթևոսյանն է։
Աղբյուրներ
Կատեգորիա:Հայաստանի ֆուտբոլային մարզադաշտեր Կատեգորիա:Մարզադաշտեր Հայաստանում
Հաքամի Ներքին
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Դեյվիս շրջան (այլ կիրառումներ)
Դեյվիս շրջան, կարող է վերաբերել՝
Գոդերձ Ա
Գոտարզ Ա Պարթև, Պարթևական տերության արքա մ.թ.ա. մոտ 91–մ.թ.ա. մոտ 80 թթ, Պրիապաթիուս արքայի թոռը։ Իշխանության է եկել Միհրդատ Բ իշխանության վերջին տարիներին ծագած խժդժությունների արդյունքում։ Հիշատակվում է Բաբելոնից գտնված մի քանի աստղաբաշխական աղյուսակներում, ինչը տեղիք է տալիս ենթադրելու, որ այդ քաղաքը ծառայել է որպես նրա նստավայր։
Կատեգորիա:Պարթև Արշակունիներ
Սարգայազովո
Սարգայազովո (Саргаязово, Һарғаяҙ), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 63 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Նուրիմանովսկի շրջանի բնակավայրեր
Երևանի Նիկոլայ Գոգոլի անվան թիվ 35 դպրոց
Պատմություն
Դպրոցը հիմնադրվել է 1939 թվականին։ Սկզբնական շրջանում սեփական շենք չի ունեցել և տեղակայված է եղել հ․120, այնուհետև՝ հ․ 16 դպրոցների շենքերում։ 1948 թվականին դպրոցը դարձել է տասնամյա։ 1952 թվականին Նիկոլայ Գոգոլի մահվան 100-ամյակի առիթով դպրոցն անվանակոչվել է մեծ գրողի  անունով։ 1968 թվականին Էրեբունի-Երևանի 2750-ամյակի կապակցությամբ դպրոցին տրամադրվել է ներկայիս շենքը։
Տարիներ շարունակ եղել է ռուսական դպրոց, այժմ ունի ռուսերենով ուսուցմամբ դասարաններ։
Դպրոցը համագործակցության հուշագիր է ստորագրել Մոսկվայի Նիկոլայ Գոգոլի անվան հ․ 59 և Սանկտ Պետեռբուրգի հ․ 50 միջնակարգ դպրոցների հետ ։
Դպրոցի բակում տեղադրված է Նիկոլայ Գոգոլի կիսանդրին (քանդակագործ՝ Լևոն Թոքմաջյան)։
1997-2021թթ․ դպրոցի տնօրենն է եղել Ասատուր Սարյանը։ 2022 թվականից դպրոցի տնօրենն է Տաթևիկ Եսայանը։
Արտաքին հղումներ
Կատեգորիա:Երևանի դպրոցներ
Դենդրիտ (այլ կիրառումներ)
Դենդրիտ, կարող է վերաբերել՝
Սեդնևկա (գյուղ, Ուստինովի շրջան)
Սեդնևկա (Седнівка), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Սեդնևկա գյուղում բնակվում էր 686 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ուստինովի շրջանի բնակավայրեր Կատեգորիա:Ուկրաինայի գյուղեր Կատեգորիա:1795 թվականին հիմնադրված բնակավայրեր
Մուշեղ Բագրատունի
Մուշեղ Արսենի Բագրատունի (Փալանդուզ Մկոն, ), հայ երգիծական գրականության նշանավոր դեմքերից է, լրագրող, հրապարակախոս և հասարակական գործիչ։
Մանկություն և կրթություն
Ծնվել է 1870 թվականի նոյեմբերի 2-ին Կարբի գյուղում, Արսեն Տեր-Հովակիմյանի ընտանիքում։ Սկզբնական կրթությունը ստացել է գյուղի ծխական դպրոցում։ Մուշեղի հայրը, գյուղում աշխատանք չգտնելով, ստիպված է եղել իր բազմանդամ ընտանիքը տեղափոխել Շամախի, որտեղ և զբաղվել է ուսուցչությամբ։ Նա պատանի Մուշեղին ուսանելու է տալիս քառամյա դպրոցը։ Շուտով մահանում է հայրը՝ անխնամ թողնելով վեց երեխայի, որոնցից ավագը Մուշեղն էր, և բազմանդամ ընտանիքի հոգսն ընկնում է նրա ուսերին։ Մուշեղը ստիպված թողնում է ուսումը և զբաղվում ժամագործությամբ։ Հետագայում նրանց ընտանիքը տեղափոխվում է Երևան, որտեղ և Մուշեղը տարվում է հեղափոխական գործունեությամբ։ Նա 1893 թվականին ընդունվում է հնչակյան կուսակցության շարքերը, որի անդամ է մնում մինչև 1905 թվականին։
Հեղափոխական շարժումների տարիներ
1904 թվականին Մուշեղը ձերբակալվում է ցարական ոստիկանների կողմից և ուղարկվում բանտ՝ արգելված գրականություն տարածելու համար։ 1905 թվականին բանտից ազատվելով՝ մտնում է բոլշևիկյան կուսակցության շարքերը և իր եռանդուն մասնակցությունն ունենում 1905-1906 թթ. հեղափոխական շարժումներին։ 1906 թ. ընտրվել է կուսակցության Երևանի կոմիտեի անդամ, աշխատակցել Բաքվում և Թիֆլիսում հրատարակող «Կայծ», «Նոր խոսք» և «Օրեր» թերթերին։ Միայն այդ տարում բոլշևիկյան թերթերում տարբեր ծածկանուններով (Նար, Նարեմյան, Մե-Բունի, Մար-Տօ, Կար-Դան, Ջաննիկ, Փալանդուզ Մկո, Անցվորական, Լուկուլլոս) տպագրել է 23 հոդված։
Աշխատանքները
1906 թվականին «Կայծի» (խմբագիրներ Շահումյան և Սպանդարյան) համարներից մեկում Փալանդուզ Մկոն գրել է. «Նամակ Կարբի գյուղից» թղթակցությունը. «Երբ դեռ մեր կյանքի ցեցերը ներկայանում էին միմիայն գյուղական կուլակները, վաշխառուները, պորտաբույծ և կաշառակեր պաշտոնյաները, պրիստավից սկսած մինչև վերջին գզիրը, տերտերներն ու բազմատեսակ ձրիակեր մարդիկ, դա դեռ մի կերպ տանելի է... բայց արդեն այսօր նրանց կողքին բուսել է և մի նոր կառավարություն, մի նոր ձրիակեր տարր, մի նոր միլիտարիզմ, մի նոր փաշա ու վարչական մարմին, որոնք ոչ պակաս ծանրանում են ժողովրդի շլնքին, որոնք ոչ պակաս կեղեքում են նրան ու քայքայում»։ 1910 թվականին ցարական ոստիկանությունը խուզարկել է Մուշեղի բնակարանը, հայտնաբերել կուսակցության Երևանի կազմակերպության անդամների ցուցակը, արձանագրություններ։ Մուշեղը, խուսափելով բանտարկությունից, կարողացել է թաքնվել Թիֆլիսում։ Այստեղ, ինչպես պատմում է Բնի Մեսրոպը, Մուշեղը հյուր է եղել հանրահայտ Արամովին, որտեղ և ներկա է եղել Մանթաշովը։ Նա հորինել է երգ, որի համար Արամովից ստացել է 100 ռուբլի։ Մուշեղ Բագրատունին 1911 թ. նոյեմբերին վերադարձել է Երևան և հրատարակել է «Կռան» հասարակական-տնտեսական և գրական-գեղարվեստական շաբաթաթերթը։ Այն միաժամանակ երգիծական բնույթ ուներ և իբրև այդպիսին Երևանում առաջին թերթն էր։ Մուշեղը «Կռանի» էջերում ժողովրդական մասսաներին բացահայտ պայքարի է մղել ցարական կառավարության դեմ. «Դուրս գալ հրապարակ և պայքար հայտարարել մի այնպիսի դասակարգի ու տարրի դեմ, որն այսօր հասարակական կյանքի փաստական տեր ու տնօրենն է», - գրել է նա։
Մուշեղ Բագրատունու մասին
«Կռանում» մեծ տեղ են գրավել նաև արևմտահայ կյանքը լուսաբանող հոդվածներ։ «Թուրքահայ խնդիրը», «Հայերի վիճակը Տաճկաստանում» և այլ հոդվածներ, որտեղ Մուշեղը բարձրաձայն մերկացրել է Թուրքիայի վարած քաղաքականությունը հայերի հանդեպ։ «Տաճկական լեռների մեջ իրենց բարբարոսական անաղարտությամբ մնացած ցեղերը նորից հանդես են գալիս տաճկահայի կյանքը արյունոտելու, կարմրացնելու դարերից ի վեր մարտիրոսվող ժողովրդի արյունով», - գրել է Մուշեղը՝ կարծես կանխազգալով ցեղասպանության սոսկալի վտանգը։ 1912 թվականի դեկտեմբերին փակվել է թերթը, սակայն Բագրատունին չի վհատվել, 1913 թ. հունվարից սկսել է հրատարակել «Նոր մամուլ» անունով շաբաթաթերթը, որը գալիս էր լրացնելու և շարունակելու «Կռանին»։ Թերթը նույնպես անդրադարձել է հայ ժողովրդի կացությանը, նրա ճակատագրին. «Ուժի դեմ ուժ, հարձակման դեմ դիմադրություն», - գրել է Մուշեղը։ Նա իր մի շարք ֆելիետոններում բացահայտ զենքի ուժով օտարի լծից ազատվելու գաղափար է տարածել։ 1916-1920 թվականներին նա աշխատակցել է «Պայքար», «Խոսք», «Պահակ» և այլ պարբերականների։ Բագրատունին իր խմբագրած թերթերում քննադատել է նաև դաշնակցական կուսակցությանը։ 1920 թվականին Մայիսյան ապստամբությունը ճնշելուց հետո ձերբակալվել և աքսորվել է Բաշ-Գառնի։ Բաշ-Գառնի աքսորավայրից անցել է Պարսկաստան և միայն Խորհրդային Ռուսաստանի 11-րդ կարմիր բանակի կողմից Հայաստանի բռնազավթումից և երկրում խորհրդային կարգեր հաստատելուց հետո է վերադարձել Հայաստան։ 1921 թվականին նա դարձել է Բաշ-Գառնիի գյուղհեղկոմի առաջին նախագահը։ Խորհրդային տարիներին Բագրատունին շարունակել է իր գրական գործունեությունը, զբաղվել ուսուցչությամբ, աշխատակցել «Մաճկալ», «Խորհրդային Հայաստան» թերթերին, «Մոծակ» և «Աշխատանք» ամսագրերին, գրել «Կրոնի թույնը» երգիծական պատմվածքների ժողովածուն (1930 թ.), «Շնագայլեր» երգիծական վեպը։ Իսկ 1914 թ. նրա գրած «Ծիծաղի արցունքները, շոռշոռաքարափը» պատմվածքի հիման վրա Համո Բեկնազարյանը 1926 թվականին նկարահանել է «Շորն ու Շորշորը» գեղարվեստական կինոնկարը։
Կյանքի վերջին տարիները
Մուշեղ Բագրատունուն ձերբակալել են 1937 թվականի նոյեմբերի 15-ին Երևանում։ Նա հավանաբար գնդակահարվել է մինչև 1945 թվականը, երբ նրա զավակները ստացել են նրա մահվան ծանուցումը։ Ունեցել է երեք որդի՝ Արսեն, Արտաշ ու Վարդգես և երեք դուստր՝ Սիրանուշ, Ժենյա և Սեդա։ Արսեն Բագրատունին (ծնված 1914 թվականին) հանդես է եկել Գաբրիել Սունդուկյանի անվան պետական թատրոնում, եղել է ՀՍՍՀ վաստակավոր արտիստ։
Ծանոթագրություններ
Կատեգորիա:Հայ երգիծաբաններ Կատեգորիա:Հայ լրագրողներ Կատեգորիա:Հայ հրապարակախոսներ Կատեգորիա:Հայ հասարակական գործիչներ
Աղտոտում (արևային էներգիա)
Աղտոտում, արևային էներգիայի համակարգերում լույս հավաքող մակերեսների վրա աղբի կուտակում։ Կուտակված նյութը արգելափակում կամ ցրում է լույսը, ինչը հանգեցնում է էլեկտրաէներգիայի կորստի։ Տիպիկ աղտոտող նյութեր են հանքային փոշին, թռչունների արգասիքները, սնկերը, քարաքոսերը, ծաղկափոշին, շարժիչի և գյուղատնտեսական թափոնների արտանետումները։ Աղտոտումն ազդում է պայմանական ֆոտոգալվանային համակարգերի, կենտրոնացված ֆոտովոլտայական էներգիայի և կենտրոնացված արևի (ջերմային) էներգիայի վրա։ Այնուամենայնիվ, աղտոտման հետևանքներն ավելի բարձր են կենտրոնացման համակարգերի համար, քան ոչ կենտրոնացված համակարգերի համար : Աղտոտում ը վերաբերում է ինչպես աղբի կուտակման գործընթացին, այնպես էլ հենց կուտակված նյութին։
Աղտոտման բացասական ազդեցությունը նվազեցնելու մի քանի եղանակ կա, բայց մաքրումը ամենալայն կիրառվող տեխնիկան է։ Աղտոտումը կարող է տեղի ունենալ ինչպես տվյալ տարածքում, այնպես էլ մի տարածքից մյուսը։ Միջին էներգիայի կորուստները կարող են լինել մեկ տոկոսից ցածր, եթե տվյալ տարածքում տեղումներն շատ են, իսկ հողը, հետևաբար, խոնավ : 2018 թվականի դրությամբ, աղտոտման պատճառով էլեկտրաէներգիայի համաշխարհային միջին տարեկան կորուստը կազմում է 3-4%։ Աղտոտման արդյունքում ստացված եկամտի կորուստը կազմում է 3-5 միլիարդ եվրո ։
Աղտոտման ֆիզիկա
Աղտոտումը սովորաբար առաջանում է օդակաթիլային եղանակով` մասնիկների, այդ թվում՝ հանքային փոշու (սիլիցիում, մետաղի օքսիդներ, աղեր), ծաղկափոշու և մուրի նստվածքների միջոցով։ Այնուամենայնիվ, արևային էներգիա յի սարքերը աղտոտվել կարող են նաև ձնից, սառույցից, ցրտահարությունից, արդյունաբերության տարբեր տեսակի թափոններից, ծծմբաթթվի մասնիկներից, թռչունների արգասիքից, տերևներից, գյուղատնտեսական կերերից, փոշուց և ջրիմուռներից, մամուռներից, սնկերից, քարաքոսերից կամ մանրէներից ։ Թե այս մեխանիզմներից ո՛րն առավել բացասական հետևանք կունենա՝ կախված է տեղանքից։
Աղտոտվածության հետևանքով կա՛մ ամբողջովին արգելափակվում է լույսի ներթափանցումը (կոշտ ստվերում), կա՛մ այն հնարավոր է դառնում միայն արևի լույսի միջով (փափուկ ստվերում)։ Փափուկ ստվերով փոխանցվող լույսի մասերը ցրվում են։ Ոսպնյակը լույսը ցրում է, այսինքն՝ ճառագայթները գնում են շատ տարբեր ուղղություններով։ Չնայած պայմանական ֆոտոգալվաները լավ են աշխատում ցրված լույսի հետ, կենտրոնացված արևային էներգիան և կենտրոնացված ֆոտոգալվաները «հույս են դնում» միայն (կոլիմացված) լույսի վրա, որը գալիս է անմիջապես արևից։ Այդ պատճառով կենտրոնացված արևային էներգիան ավելի զգայուն է աղտոտման նկատմամբ, քան սովորական ֆոտոգալվաները։ Աղտոտված էներգիայի բնորոշ կորուստները կենտրոնացված արևային էներգիայի համար 8-14 անգամ ավելի են, քան ֆոտոգալվանների համար ։
Աշխարհագրության և օդերևութաբանության ազդեցությունը
Աղտոտման արագությունը կախված է աշխարհագրական գործոններից, ինչպիսիք են անապատ ներին կից լինելը, գյուղատնտեսություն ը, արդյունաբերություն ը և ճանապարհ ները, քանի որ դրանք, հավանաբար, օդային մասնիկների աղբյուրներ են։ Եթե տեղանքը մոտ է օդակաթիլային մասնիկների աղբյուրին, աղտոտման կորուստների ռիսկը մեծ է ։
Աղտոտման մակարդակը կախված է սեզոնից և վայրից, բայց սովորաբար տատանվում է 0%/օր-1%/օր ։ Այնուամենայնիվ, Չինաստան ում սովորական ֆոտովոլտային սարքերի համար նկատվել է ավանդի միջին բարձր տեմպեր, որոնք կազմում են օրական 2.5% : Կենտրոնացված արևային էներգիայի համար նկատվել է օրական 5%-ից բարձր աղտոտման արագություն ։ Աղտոտման բարձր տեմպեր ունեցող շրջաններում աղտոտումը կարող է զգալիորեն նպաստել էլեկտրաէներգիայի կորստին։ Որպես ծայրահեղ օրինակ, Հելվան քաղաքում (Եգիպտոս) ֆոտոգալվանային համակարգի աղտոտման արդյունքում ընդհանուր կորուստները մի կետում հասնում էին 66%-ի ։ Հելվանում աղտոտումը վերագրվում էր մոտակա անապատի փոշուն և տեղական արդյունաբերության աղտոտվածությանը։ Աշխարհի տարբեր տարածաշրջանների աղտոտվածության ռիսկը նկարագրելու մի քանի նախաձեռնություններ կան ։
Աղտոտման կորուստների քանակական գնահատում
Ֆոտոգալվանային համակարգում աղտոտման մակարդակը կարող է արտահայտվել աղտոտման հարաբերակցությամբ (SR), որը սահմանված է IEC 67124-1 տեխնիկական ստանդարտում `
Հետևաբար, եթե SR = 1, ապա չկա աղտոտում, և եթե SR = 0, աղտոտումն այնքան շատ է, որ արտադրություն չկա ֆոտոգալվանային համակարգում։ Այլընտրանքային մետրային աղտոտման կորուստն է (SL), որը սահմանվում է որպես SL = 1-SR: Աղտոտման կորուստը աղտոտման պատճառով կորցրած էներգիայի քանակությունն է։
Աղտոտման կուտակման մակարդակը (կամ աղտոտման տեմպը) աղտոտման կորստի փոփոխության տեմպն է, որը սովորաբար տրվում է %/օր-ով։ Անհրաժեշտ է ահշվի առնել, որ աղբյուրներից շատերը աղտոտման մակարդակը դրական են գնահատում աղտոտվածության կորուստների ավելացման դեպքում, բայց որոշ աղբյուրներում օգտագործվում է հակառակ նշանը [NREL] :
Ֆոտոգալվանային համակարգերում աղտոտման հարաբերակցությունը չափելու կարգը տրված է IEC 67124-1-ում ։ Այս ստանդարտը առաջարկում է օգտագործել երկու ֆոտոգալվանային սարքեր, որտեղ մեկը մնում է հող կուտակելու համար, իսկ մյուսը պահվում է մաքուր։ Աղտոտման գործակիցը գնահատվում է աղտոտված սարքի էներգիայի արտադրության և սպասվող էլեկտրաէներգիայի հարաբերակցությամբ, եթե այն մաքուր էր։ Ակնկալվող էլեկտրաէներգիայի ելքը հաշվարկվում է օգտագործելով տրամաչափման արժեքներ և մաքուր սարքի չափված կարճ միացման հոսանք։ Այս տեղադրումը նաև անվանվում է որպես «աղտոտված չափման կայան» կամ պարզապես «աղտոտված կայան» ։
Առաջարկվել են մեթոդներ, որոնք գնահատում են ֆոտոգալվանային համակարգերի աղտոտման գործակիցներն ու աղբի կուտակման տեմպերը առանց հատուկ կայանների օգտագործման : Այս ընթացակարգերը հանգեցնում են աղտոտման գործակիցների հաշվման, որոնք հիմնված են ֆոտոգալվանային համակարգերի աշխատանքի վրա։ 2017 թվականին սկսվել է ամբողջ Միացյալ Նահանգներ ի աղտոտվածության կորուստների քարտեզագրման նախագիծը ։ Այս նախագիծը հիմնված է ինչպես աղտոտված կայանների, այնպես էլ ֆոտոգալվանային համակարգերի տվյալների վրա և օգտագործում է -ում առաջարկված մեթոդը՝ աղտոտման գործակիցները և աղտոտման տեմպերը արդյունահանելու համար։
Նվազեցման տեխնիկա
Սա նշանակում է, որ ապագայում կարելի է ակնկալել, որ արևային մարտկոցներն ավելի դիմացկուն կլինեն աղտոտվածության կորուստների նկատմամբ։
Մաքրում։ Աղտոտվածության կորուստները մեղմելու առավելագույն նպատակահարմար միջոցը արևային վահանակները կամ հայելիները մաքրելն է։ Մաքրումը կարող է լինել մեխանիկական, կիսաավտոմատ կամ ամբողջովին ավտոմատ։ Ձեռքով մաքրելու համար անհրաժեշտ են խոզանակներ կամ մոպ կոչվող սարքեր, որոնք բաղկացած են սպունգից կամ բռնակին ամրացված խիտ թելերի կապոցից։ Թեև սա պահանջում է ցածր կապիտալ ներդրումներ, բայց պետք է հաշվի առնել նաև, որ կա նաև աշխատուժի մեծ վճար։ Կիսաավտոմատ մաքրման համար անհրաժեշտ է հատուկ տեխնիկա` պտտվող խոզանակով տրակտոր : Այս եղանակը պահանջում է ավելի մեծ կապիտալ ներդրումներ, բայց աշխատուժի ավելի ցածր գին, քան ձեռքով մաքրումը։ Ամբողջովին ավտոմատ մաքրման համար անհրաժեշտ են ռոբոտներ, որոնք գիշերները կմաքրեն արևային մարտկոցները : Այս մոտեցումը պահանջում է կապիտալի ամենամեծ արժեքը, բայց չի ենթադրում ձեռքի աշխատանք։ Բոլոր երեք մեթոդները կարող են ջուր օգտագործել կամ չօգտագործել։ Սովորաբար ջրով մաքրումն ավելի արդյունավետ է լինում։ Այնուամենայնիվ, եթե տվյալ վայրում ջուրը սակավ կամ թանկ ռեսուրս է, նախընտրելի է քիմմաքրումը ։
Ծածկույթներ, որոնք թույլ չեն տա ատոտվել։ Սրանք կիրառվում են արևային վահանակների կամ հայելիների մակերեսին` փոշու և կեղտի կպչունությունը նվազեցնելու համար։ Կան նաև այնպիսի ծածկույթներ, որոնք նախատեսված են ինքնամաքրման հատկությունները բարելավելու համար, օրինակ՝ անձրևի միջոցով մակերեսը մաքրելու հնարավորությունը : Ծածկույթը կարող է կցված լինել վահանակներին կամ հայելիներին և կարող է կցվել հետագայում` վահանակի տեղադրումից հետո։ 2019 թվականի դրությամբ ոչ մի հատուկ տեխնոլոգիա լայնորեն չի ընդունվել` հիմնականում երկարակյաց չլինելու պատճառով ։
Էլեկտրադինամիկ էկրաններ։ Էլեկտրադինամիկ էկրանները հաղորդիչ լարերի ցանցեր են, որոնք տեղադրված են արևային վահանակների կամ հայելիների մակերեսին։ Ժամանակին փոփոխվող էլեկտրամագնիսական դաշտերը տեղադրվում են լարում կիրառելով։ Դաշտը փոխազդում է աղբի մասնիկների հետ՝ դրանք տեղափոխելով մակերեսից դուրս։ Այս տեխնոլոգիան արդյունավետ է, եթե փոշին մաքրելու համար անհրաժեշտ էներգիան փոքր է, քան աղտոտման կորուստը նվազեցնելու արդյունքում ստացված էներգիան։ 2019 թվականի դրությամբ այս տեխնոլոգիան ցուցադրվել է լաբորատորիայում, բայց փորձնականորեն այն դեռ ապացուցված չէ ։
Տնտեսական հետևանքներ
Մաքրելու գինը կախված է նրանից, թե դրա համար որ տեխնիկան է օգտագործվում և տվյալ վայրում որքան աշխատուժ է անհրաժեշտ կուտակված աղբը մաքրելու համար։ Ավելին, մեծ տարբերություն կա մեծ էլեկտրակայանների և տանիքների համակարգերի միջև։ Լայնամասշտաբ համակարգերի մաքրման գինը տատանվում է 0,015 եվրո/մ²-ից՝ ամենաէժան երկրների համար մինչև 0,9 եվրո/մ²` ամենաթանկ երկրների համար, ինչպիսին է Նիդեռլանդները ։ Նշվում է, որ տանիքի համակարգերի մաքրման գինը Չինաստանում ցածր է` 0,06 եվրո/մ², իսկ Նիդեռլանդներում՝ 8 եվրո/մ² ։
Աղտոտման հետևանքով կրճատվում են արևային էներգիայի սարքավորումներում էլեկտրաէներգիայի արտադրությունը։ Աղտոտումը վնասակար է թե՛ դրա կորուստները մեղմելու համար ծախսվող հսկայական գումարների, թե՛ համակարգի սեփականատերերի` եկամտի կրճատման տեսանկյունից։ Եկամտի կորստի մեծությունը հիմնականում կախված է աղտոտվածության մեղմացման համար ծախսվող գումարներից, աղտոտվելու արագությունից և տվյալ վայրում տեղումների հաճախությունից։ 2018 թվականին տարեկան աղտոտվածության միջին կորուստը 3-4% է ։ Այս գնահատումը կատարվել է այն ենթադրության հիման վրա, որ արևային էներգիայի բոլոր համակարգերը մաքրվում են օպտիմալ ֆիքսված հաճախականությամբ։ Այս գնահատման հիման վրա 2018 թվականին աղտոտման դեմ իրականացվող գործողությունների ընդհանուր արժեքը գնահատվել է 3-5 միլիարդ եվրո ։ Դա կարող է աճել մինչև 2023 թվականը 4-7 միլիարդ եվրո ։
Արտաքին հղումներ
Կատեգորիա:Արեգակ Կատեգորիա:Արեգակնային էներգիա Կատեգորիա:Վերականգնվող էներգիա
Ֆիզիկական աշխարհագրություն
Ֆիզիկական կամ բնական աշխարհագրությունն ուսումնասիրում է երկրագնդի բնությունը, այնտեղ ընթացող երևույթները, աշխարհագրական թաղանթի կառուցվածքը, դինամիկան և գործառույթները՝ իր կառուցվածքային ամբողջությամբ և բաղադրիչներով, ինչպես նաև այդ բաղադրիչների փոխազդեցության ու կապերի հետևանքով ձևավորված բնական Աշխարհահամակարգ
Ֆիզիկական աշխարհագրության կառուցվածքը կարելի է ներկայացնել երեք գլխավոր ճյուղով.
Ծանոթագրություններ
Կատեգորիա:Ֆիզիկական աշխարհագրություն Կատեգորիա:Աշխարհագրության ճյուղեր
Ենթակառուցվածք
Ենթակառուցվածք, ինֆրակառուցվածք ( — ցածր, ենթա- և structura — կառուցվածք, դասավորություն), արդյունաբերությանը, գյուղատնտեսությանը և տնային տնտեսություններին սպասարկող տնտեսության ճյուղերի (խճուղիների, ջրանցքների, ջրամբարների, նավահանգիստների, կամուրջների, օդանավակայանների, պահեստների շինարարություն, էներգետիկ տնտեսություն, երկաթուղային տրանսպորտ, կապ, առողջապահություն և այլն) համալիր։
Արտադրության ինֆրակառուցվածքը դա էներգետիկան է, տրանսպորտը, կոմունիկացիաները։
Կառավարման ինֆրակառուցվածքը՝ դա մենեջմենթի և բիզնեսի դպրոցն է և նրանց ապահովող համալսարանները և լաբորատորիաները։
«Ինֆրակառուցվածք» տերմինը ռազմական, բառապաշարից փոխառնվել է 1940-ական թվականներին։
Կատեգորիա:Ինֆրակառուցվածք Կատեգորիա:Տեխնոլոգիաները հասարակությունում
(5799) Բրյուինգտոն
(5799) Բրյուինգտոն (Brewington), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 9-ին Կարոլին Շումեյկերի կողմից Պալոմարում ։
Միջին հեռավորությունը Արեգակից կազմում է 2,621749 ա. մ., առավելագույնը մոտենում է 2,1699 ա. մ. հեռավորության վրա և հեռանում 3,0736 ա. մ. ։ Արեգակի շուրջ մեկ ամբողջական պտույտ է կատարում 1550,55 երկրային օրվա ընթացքում, իր ուղեծրով շարժվելով միջինում 0,232176 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,47° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
A ONE
A ONE, ճապոնացի երգչուհու՝ Այումի Համասակիի 16֊րդ երաժշտական ալբոմը, որը հրատարակվել է 2015 թվականին՝ նորամուտի օրը ։ Մի օր «A ONE» ալբոմով հրատարակվել է DVD «ayumi hamasaki COUNTDOWN LIVE 2014-2015 A Cirque de Minuit ~真夜中のサーカス~»։
Ալբոմի մասին
Ձայնագրությունը եղել է Տոկիոյում։ Ալբոմում կան 11 երգացանկեր, ներառյալ "Zutto...", "Last minute" և "Walk"։ Ալբոմն հասանելի է 3 տարբերակներով՝ CD, CD+DVD և CD+Blu ray։ Այն նաև ժամանցային է, քանի որ ներառում է լրացուցիչ տրեկ, համերգային երգեր, ֆոտոշրջանակ և 10 լուսանկար ։
Հրատարակումից մեկ ամիս առաջ տեղի են ունեցել յուրահատուկ միջոցառումներ Ճապոնիայի մի քանի քաղաքներում, որտեղ երկրպագուները կարողացան լսել վեց նոր երգեր ։
Այուի նոր ալբոմի հրատարակումից հետո նոր ռեկորդ գրանցվեց՝ սոլո արտիստն ամենաշատ ալբոմներով (հաշվի առնելով երաժշտական ալբոմներն, մինի, հավաքածուներն ու ռեմիքսներն)։
Տեսահոլովակներ
"Zutto..."֊յի սառցե տեսարաններն նկարվել են իսկական սառցե սենյակում՝ -10℃ ջերմաստիճանի տակ ։ "The GIFT" երգի հիման վրա տեսահոլովակը նկարված է սինգապուրյան երգիչ JJ Lin֊ի օգնությամբ ։ WARNING-ը նկարվել է չինական ստուդիայում 60 մարդու օգնությամբ։ Այուն միշտ վերահսկում էր յուրաքանչյուր արտիստի դրությունը ։ "Last minute" երգի տեսահոլովակը պլանավորված չի եղել։ Այուն դրա մասին իր երկրպագուներին տեղեկացրել է Թվիթերի միջոցով՝ հարցնելով թե կուզենան արդյոք տեսնել այդ երգի տեսահոլովակը։ Հաջորդ օրը որոշվեց տեսահոլովակի նկարահանման մասին լուրը ։
Ծանոթագրություններ
Կատեգորիա:Երաժշտական ալբոմներ
Կուկա (գյուղ, Պյուհալեպա շրջան)
Կուկա (Kukka), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 11 մարդ։
Արտաքին հղումներ
Կատեգորիա:Էստոնիայի Հիյումա նահանգի Պյուհալեպա շրջանի բնակավայրեր Կատեգորիա:Էստոնիայի գյուղեր
Ցխրակուդաանի
Ցխրակուդաանի (ცხრაკუდაანი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Վերխնեմանչարովո
Վերխնեմանչարովո (Верхнеманчарово, Үрге Маншыр), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իլիշևսկի շրջանի բնակավայրեր
Սելիվանովո (գյուղ, Ուստինովի շրջան)
Սելիվանովո (Селіванове), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Սելիվանովո գյուղում բնակվում էր 55 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ուստինովի շրջանի բնակավայրեր Կատեգորիա:Ուկրաինայի գյուղեր
Սարևկա
Սարևկա (Саревка), գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Լիսկովսկի շրջանի բնակավայրեր
Հաֆըք
Հաֆըք, գյուղ Արևմտյան Հայաստանում, Բիթլիսի վիլայեթի Խարզանի գավառակում ։
Պատմություն
1895 թվականին գյուղը թուրքերի կողմից կողոպտվել ու ավերվել է։ Բնակչության մի մասը կոտորվել է, իսկ մնացածը բռնի մուսուլմանացվել։
Բնակչություն
XIX դարի սկզբին ուներ 10-15 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Արագուարի
Արագուարի (Araguari), համայնք Բրազիլիայում՝ Մինաս Ժերայս նահանգի կազմում։ Գտնվում է Տրիանգուլու Մինեյրու ի Ալտու Պարաննաիբա նահանգի Հարավ-արևելյան մարզում։ Մտնում է Ուբերլանդիյա գավառի կազմի մեջ։ Բնակչությունը կազմում է 106 403 մարդ՝ 2007 թվականի տվյալներով։ Գրավում է 2 731,632 կմ2 տարածք։ Բնակչության խտությունը կազմում է՝ 40,2 մարդ/կմ2։
Պատմություն
Քաղաքը հիմնադրվել է 1888 թվականին։
Աշխարհագրություն
Կլիման տարածքում լեռնային արևադարձային է։
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր Կատեգորիա:1888 թվականին հիմնադրված բնակավայրեր
Բեն Հորովից
Բենջամին «Բեն» Աբրահամ Հորովից (Benjamin Abraham Horowitz, ), ամերիկացի ձեռնարկատեր և ներդրող։ Andreessen Horowitz ընկերության գլխավոր գործընկերն է, նախկինում եղել է Opsware ՏՏ ընկերության նախագահը։ Սթարթափների մասին «The Hard Thing About Hard Things» գրքի հեղինակն է։
Կենսագրություն
Ծնվել է 1966 թվականի հունիսի 13-ին Լոնդոնում, մեծացել է Բերքլի քաղաքում։ 1988 թվականին ավարտել է Կոլումբիայի համալսարանի ինֆորմատիկայի բակալավրի աստիճանը, իսկ 1990 թվականին ստացել է Լոս Անջելեսի կալիֆոռնյան համալսարանի համակարգչային գիտության մագիստրոսի կոչում ։
1997-1998 թվականներին Netscape-ի փոխնախագահներից մեկն էր, իսկ AOL ընկերությունը ձեռք բերելուց հետո դարձել է դրա փոխնախագահը ։
2009 թվականին Մարկ Անդրիսենի հետ հիմնել է Andreessen Horowitz վենչուրային հիմնադրամը, որն աշխատում է սթարթափների և այլ ՏՏ ընկերությունների հետ ։
Ծանոթագրություններ
Կատեգորիա:Ամերիկացի բիզնեսմեններ Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Ամերիկացի ներդրողներ Կատեգորիա:Ամերիկացի ճարտարագետներ Կատեգորիա:Ամերիկացի բլոգերներ Կատեգորիա:Ռուդիկ Ղարիբյանի հիշատակին նվիրված հոդվածներ
Ծվերի
Ծվերի (წვერი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թեթրի Ծղարոյի շրջան
Կալյարի ՖԱ
Կալյարի (Cagliari Calcio S.p.A.), իտալական ​​ֆուտբոլային ակումբ Կալյարի քաղաքից։ Հիմնադրվել է 1920 թվականին և ներկայում հանդես է գալիս Սերիա A-ում՝ Իտալիայի բարձրագույն դիվիզիոնում։ Կալյարիի գլխավոր նվաճումը եղել է հաղթանակը Սերիա A-ում 1969-70 մրցաշրջանում։ Տնային խաղերն անցկացնում է Սարդենյա Արենա մարզադաշտում։
Արտաքին հղումներ
Կատեգորիա:Իտալական ֆուտբոլային ակումբներ
Վերխնեմարկովո
Վերխնեմարկովո (Верхнемарково), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը 2008 թվականին գրանցված տվյալներով կազմում էր 1908 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Իրկուտսկի մարզի Ուստ-Կուտսկի շրջանի բնակավայրեր
Վարդան Դալլաքյան
Վարդան Տիգրանի Դալլաքյան, հայ ազատամարտիկ, ԵՊՀ պատմության ֆակուլտետի ուսանող։
Կենսագրություն և մարտական ուղին
Վարդան Դալլաքյանը ծնվել է 1969 թվականի մարտի 25-ին Նաիրիի շրջանի Նոր Հաճն քաղաքատիպ ավանում։ Միջնակարգ կրթությունը ստացել է տեղի դպրոցում։
1987 թվականի մայիսի 15-ին զորակոչվել է խորհրդային բանակ։ Ծառայությունն անցկացրել է Աֆղանստանում տեղակայված խորհրդային բանակի ստորաբաժանումներում։ 1989 թվականին զորացրվել է և պարգևատրվել ԽՍՀՄ Գերագույն խորհրդի պատվոգրով ու կրծքանշաններով։ Աֆղանստանի նախագահի 1988 թվականի մայիսի 15-ի հրամանագրի համաձայն Վարդան Դալլաքյանը պարգևատրվել է «Воину-интер­на­цио­налисту от благодарного афган­ского народа» (Մարտիկ-ինտերնացիոնալիստին երախտապարտ աֆղան ժողովրդից) մեդալով։
Haifisch
Haifisch (Շնաձուկ), գերմանական Rammstein խմբի 23-րդ սինգլն է, և երրորդը «Liebe ist für alle da» ալբոմից։ Թողարկվել է 2010 թ. մայիսի 28-ին ։ Տեսահոլովակը նկարահանել է ռեժիսոր Յորն Հայթմանը, որի պրեմիերան կայացավ ապրիլի 23-ին Myspace կայքում։
Երգը կենդանի կատարվում էր «Liebe ist für alle da» և «Made in Germany 1995-2011» շրջագայությունների համերգների ժամանակ։
Վարդան Դալլաքյան
Կենսագրություն և մարտական ուղին
1989 թվականին աշխատանքի է ընդունվել Նոր Հաճնի «Սապֆիր» գործարանում։ Միաժամանակ ակտիվ մասնակցություն է ունեցել Արցախի ազատագրական պայքարին։
1990 թվականին ընդունվել է Երևանի պետական համալսարանի պատմության ֆակուլտետ։
Haifisch
Ծանուցումներ
Կատեգորիա:2010 սինգլներ Կատեգորիա:Ռամշտայնի երգեր
Վարդան Դալլաքյան
Կենսագրություն և մարտական ուղին
1990 թվականի հոկտեմբեր-դեկտեմբեր ամիսներին մասնակցել է Բերդաձորի ինքնապաշտպանությանը, մասնավորապես Բերդաձորի ամենավտանգավոր կետի` Ծաղկաձոր գյուղի պաշտպանությանը։
Վարդան Դալլաքյանը զոհվել է 1994 թվականի հունվարի 31-ին Արցախի Հանրապետության Շահումյանի շրջանի ազատագրման գործողությունների իրականացման ժամանակ` Ղամշլու (Եղեգնուտ) գյուղի մատույցներում։ Նրա աճյունն ամփոփվել է Նոր Հաճնի գերեզմանատանը։
Հիշատակ
2009 թվականի մարտին ԵՊՀ աստվածաբանության ֆակուլտետի լսարաններից մեկն անվանակոչվել է Վարդան Դալլաքյանի անունով։
Աղբյուրներ
Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից Կատեգորիա:Նոր Հաճն քաղաքում ծնվածներ
Մոխրոտի պատմությունը (ֆիլմ)
Մոխրոտի պատմությունը (A Cinderella Story), ամերիկյան ռոմանտիկ կատակերգություն 2004 թվականի։
Սաունդթրեք
Ֆիլմի սաունդթրեքը թողարկվել է 2004 թվականի հուլիսի 13-ին։
Արտաքին հղումներ
Կատեգորիա:Մարկ Ռոսմանի ֆիլմեր Կատեգորիա:2004 ֆիլմեր Կատեգորիա:Անգլերեն ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր Հելոուինի մասին Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան պատանեկան կինոկատակերգություններ Կատեգորիա:2000-ականների ռոմանտիկ կինոկատակերգություններ
Կոտորած Մաանում
Իրադարձությունների ընթացք
Մաանը ոչ մեծ գյուղ է, որը գտնվում է Համայի շրջակայքում։ Գյուղի բնակիչների մեծ մասը մուսուլման-ալավիներ են։ Մաանով անցնում է մայրուղի, որը Դամասկոսը կապում է Սիրիայի հյուսիսային նահանգների հետ։ 2014 թվականի փետրվարի 9-ին իսլամիստական «Իսլամական ճակատ» խմբավորման գրոհայինները զինված հարձակում են գործել գյուղի վրա։ Մարտի ընթացքում զոհվել են տեղի 25 ալավիական աշխարհազորայիններ, իսկ գրոհից հետո իսլամիստները հաշվեհարդար են տեսել բնակիչների նկատմամբ, որին զոհ են դարձել հիմնականում ծերեր, կանայք և երեխաներ ։
Խաղաղ բնակչության նկատմամբ հաշվեհարդարի համար Սիրիայի իշխանությունները մեղադրել են «Իսլամական ճակատ» կազմակերպության զինյալներին, որոնք գործում են Սաուդյան Արաբիայի աջակցությամբ ։ Սիրիայի պետական հեռուստատեսությունը հայտնել է, որ կոտորածների ընթացքում իսլամիստների զոհ է դարձել առնվազն 60 խաղաղ բնակիչ։ Սիրիական ընդդիմության աղբյուրները հայտնել են 20 զոհի մասին ։
2014 թվականի փետրվարի 17-ին կառավարական զորքերը դուրս են մղել իսլամիստներին և վերականգնել վերահսկողությունը գյուղի նկատմամբ ։
Ծանոթագրություններ
Կատեգորիա:Զանգվածային սպանություն